CELEX: C2004/300/104
Language: sk
Date: 2004-12-04 00:00:00
Title: Vec T-420/04: Žaloba podaná dňa 10. októbra 2004: Kenneth Blackler proti Európskemu parlamentu

4.12.2004   
            
            
               SK
            
            
               Úradný vestník Európskej únie
            
            
               C 300/54
            
         Žaloba podaná dňa 10. októbra 2004: Kenneth Blackler proti Európskemu parlamentu
   (Vec T-420/04)
   (2004/C 300/104)
   Jazyk konania: francúzština
   Kenneth Blackler, bytom Ispra (Taliansko), v zastúpení: Patrick Georgen, advokát, ktorý si zvolil adresu na doručovanie v Luxemburgu, podal 10. októbra 2004 na Súd prvého stupňa Európskych spoločenstiev žalobu proti Európskemu parlamentu.
   Žalobca navrhuje, aby Súd prvého stupňa:
   
               —
            
            
               zrušil rozhodnutie prijaté Generálnym tajomníkom Európskeho parlamentu z 11. júla 2004 potvrdzujúce rozhodnutie Výberovej komisie vo výberovom konaní PE/98/A na vytvorenie zoznamu spôsobilých inžinierov telekomunikačných odborníkov, slúžiaceho ako rezerva pre nábor hlavných referentov (A5/A4), ktorým žalobca nebol pripustený na ústne skúšky v rámci predmetného výberového konania;
            
         
               —
            
            
               zrušil súbor neskorších úkonov a aktov v predmetnom výberovom konaní;
            
         
               —
            
            
               subsidiárne, v prípade ak Súd prvého stupňa nevyhovie požiadavke na zrušenie výberového konania, zaviazal Parlament zaplatiť žalobcovi 100 000 EUR ako náhradu materiálnej a morálnej ujmy žalobcu;
            
         
               —
            
            
               zaviazal Európsky parlament nahradiť všetky trovy konania.
            
         Žalobné dôvody a hlavné tvrdenia
   Žalobca v tomto konaní napáda odmietnutie Výberovej komisie vo výberovom konaní PE/98/A pripustiť ho na ústne skúšky, pretože vyhodnotenie jeho prihlášky ho umiestnilo na 38. miesto poradia a iba prvých 15 klasifikovaných bolo pripustených na ústne skúšky. Toto výberové konanie malo za účel vytvorenie rezervnej listiny pre nábor hlavných referentov v oblasti telekomunikačnej expertízy.
   Na podporu svojich tvrdení žalobca uvádza:
   
               —
            
            
               Porušenie oznámenia o vyhlásení výberového konania v tom, že napadnuté rozhodnutie bralo za kritériá posudzovania pre prirátanie známky k diplomom predloženým uchádzačmi dĺžku vykonaného štúdia, ignorujúc určité dokumenty predložené žalobcom pri podaní svojej prihlášky a opomenulo tiež pristúpiť k známkovaniu dokladov podľa kritérií vyžadovaných oznámením o vyhlásení výberového konania.
            
         
               —
            
            
               Existenciu v danom prípade zjavnej chyby v posúdení, nakoľko došlo k chybe v počítaní, čo sa týka trvania profesionálnej skúsenosti žalobcu, rovnako ako k odmietnutiu zohľadnenia pre preukázanie, že žalobca spĺňa aspoň osem z 13 oblastí príslušnosti uvádzaných v oznámení o výberovom konaní, tak jeho publikácií ako aj podrobností, ktoré preukazovali práce, ktoré vykonával v priebehu svojej kariéry.